60 THE ROYAL SOCIETY 



concilium Societatis Londinensis relatam, tamquam soror sororem natu 

 maiorem adloquens, Societatem multis magnisque ingeniosae eruditionis 

 operibus iam turn nobilitatam rogabat, ut sibi faveret studiorumque suorum 

 primitias benivole acciperet. Eadem semper reverentia Academia Petro- 

 politana acerrimam fecundissimamque Societatis vestrae industriam prosecuta 

 est, eadem nunc observantia ei gratulatur ducentos quinquaginta annos ita ab 

 ea peractos, ut priorum temporum gloriam novarum laudum cumulaverit 

 splendore atque etiam ad recentissimos naturae rerum cognitionis progressus 

 quam plurimum se contulisse iure gloriari possit. Quorum meritorum magni- 

 tudinem vehementer admirantes et praeteritis praesentibusque futura 

 augurantes, enixe exoptamus ut Societas Regalis Londinensis per infinitam 

 saeculorum seriem vigens ac florens sincerae veri inquisitionis lumen et 

 columen permaneat. 



Datum Petropoli, die XVI mensis Mai anni MDCCCCXII luliani. 



Pro Academiae Praeside, PETRUS NIKITIN. 

 Secretarius perpetuus, SERGIUS DE OLDENBURG. 



UNIVERSITY OF Moscow 



Q. B. F. F. F. Q. S. VETUSTISSIMA RUSSICARUM UNIVERSITAS CAESAREA 

 MOSQUENSIS VETUSTISSIMAE BRITANNIC ARUM SOCIETATI REGALI LONDINENSI 

 S. D. P. Magna sunt per annos ducentos quinquaginta Societatis Vestrae 

 amplissimae in litteras merita, cuius sodales fuerunt viri clarissimi et doctis- 

 simi, qui et mathematicas artes et de rerum natura doctrinam studiis suis 

 scriptisque valde adiuverunt. Nam commentarii vestri cum alii, turn ii qui 

 Philosophical Transactions inscribuntur, thesaurus est omnis doctrinae, quae 

 per multos annos collecta per multos annos posteris usui futura est. Quo 

 factum est ut in Societatem Vestram recipi ab omnibus viris doctis pro 

 maximo honore haberetur. Qui honor quod nostris quoque nonnullis pro- 

 fessoribus delatus, non minus id nobis gratum est, quam quod in numero 

 sociorum honorariorum Universitatis nostrae aliquot viros doctissimos Britannos 

 habemus, qui iidem Societatis Vestrae sodales sunt. Sed quoniam Societas 

 Vestra cum ceterarum gentium doctissimos homines sibi asciscit, turn maxime 

 Britannos, Universitas nostra, cum illi gratulatur, Britannorum vim ingenii 

 praedicat, cui omne genus humanum tarn multa inventa tantosque in omnium 

 rerum magnarum scientia progressus gratissimo ammo debet. Vivat crescat 

 floreat Societas Regalis Londinensis per innumerabilem seriem annorum. 



Mosquae, D. XII lunii A. MCMXII. 



Rector Universitatis Mosquensis : MATTHAEUS LUBAWSKY. 



